
ZULM KI MUKHTALIF SOORTE 

Ye hadees Hazrat Abdullah lone Umar se 
marvi hai aur is hadees mein. hajjatul vida ke 
kare hutbe ka ek hissa naqal farmaya hai, aur 
isme Nabie karim##: ne zindagi ke kuch usul 
bayan farmae hai, jaise baap apne bete ko 
rukhsat hote waqt nasihat karta hal, to wo us 
nasihat mein apni saari Zindagi ka nichod pesh 
kar deta hai, jab baap apne beto ko aisi wasiyat 
Karta hai, to Aap## ki rahmat aur shafqat apni 
ummat par aulad se kahi zyada hai, is liye 
farmaya: shayad is saal ke baad me tum ko na 
dekh saku, yani meri tum se mulaqat Is Jaga na 
ho, is liye mein tum ko aisi baate bata raha hu 
Jin ko tum palle bandh lo. 

Allama Navviz. farmayte hal, isme jaha aur 
bahut si baate zikar farmai hai, wahi par aap ne 
maseeh dajjal ka Jo fitna aane wala hai uska bhi 
zikar farmaya hal. 

MASEEH DAJJAL KI NISHANIYA: 

Isme ye bhi bayan farmaya ke Allah Taala jitne 
bhi nabi dunya mein bheje unsab ne apni 
ummat ko dajjal ke fitne se daraya, ke ye fitna 
aane wala hai, kahi, tum is fitne ka shikar mat ho 
jana. 

Hazrat Noohzt ne apni ummat ko daraya, 

Hazrat Noohzz ke baad Jjitne bhi nabi aae, sab 

ne apni ummat ko daraya. 

Nabie karim##s ne farmaya ke tum ko Dajjal ki 

nishaniya bata deta hu, Aap“ ne farmaya: 

wo nishani ye hai ke uski dahni aankh kaani 
hogi, be-shak tumhara rab kaana nahi hai, jab 
ke uski ek aankh aisi hogi Jese ke pichka huva 
angoor hota hai, wo khudai ka dava karega, 
aur khudai ke dave ki dalil mein baaz aise 
kaam kar ke dikhaega, Jis ko dekh kar logo ko 
shuba ho jaaega, masalan wo_ baarish 
barsana chahege, baarish baras jaaegi, isk 
waja se log dhoke mein pad jaaege. 


DAJJAL EK AANKH SE KAANA HOGA 
Aur shariat ki istitilah mein aise kaamo ko 

‘istidraaj’ kehte hai, yani Allah Taala ki taraf “ 


baaz awaqat kisi zalim aur fasiq, fajir, kafir ko 
dheel dedi jaati hai, is dheel mein baaz awaqat 
wo alse kaam kar dikhata hal, jo kaam aadat ke 
Khilaf aur “herat angez’ kaam hote hai, ye 
“Istidraaj" aur aazmaish hai. 

Nabie karim##s ne farmaya: wo dajjal chahe 
kitne hi karishme dikhae, baarish barsae, ya 
Koi aur kaam kare, lekin mein tumhe _ uski 
nishni bata raha hu, ke wo kaana hoga, aur 
uski dahni aankh pichke huve angoor ki tarah 
hog, is liye isko dekh kar pehchan lena kyu ke 
tumhara khuda kaana nahi ho sakta. 


KONSA DIN KONSA MAHINA 
Phir iske baad Nabie karim##x ne Sahabahz= 


se puchha: ke aaj konsa din hal? Sahabah2z ne 
arz kiya ya Rasoolullah#“s arfa ka din hai. 
Aap#s ne farmaya ke arfa ka din bad 
hurmat (honour) wala din hai. 
Phir Aap; ne puchha, ke ye konsa mahina 
hai, Sahabah#2 ne kaha, ye zil hijjah ka mahina 
hal. 

Aap##s ne farmaya ye badi hurmat ie 


mahina hal. 

Phir puchha, ye jaga konsi hai jaha mein 
Khitab kar raha hu? Sahabah ne jawab diya ye 
arfat ka maidan hal. 

Iske baad Aap#“s farmaya: dekho Aaj ka 
din kitni hurmat wala hai aur ye Jaga jaha 
mein tum se khitab kar raha hu, ye kitni 
hurmat wali jaga hai, aur ye mahina jis 
mein mein tum se khitab kar raha hu, ye 
kitni hurmat wala hai, kKnub sun lo tumhari! 
aapas mein ek doosre ki jaane, ek doosre 
ke maal, ek doosre ki aabroo, ek doosre 
par itni hi hurmat wali hai, jis tarah aaj ke 
din ki hurmat, aaj ki Jaga ki hurmat, aur Is 
mahine ki hurmat hai, is live mere dunya 
se Jane ke baad tum ek doosre ki jaan 
maal aur aabroo par hamlawar mat hona. 


EK CHIZ KI HURMAT KABA KI HURMAT SE BHI ZYADA 
HAI: 
Ek martaba Nabie karim: baitullah ka 
tawaf kar rahe the, tawaf karte huve aap ne 

baitullah se khitab karte huve farmaya: 


Ae kaba! Ae baitullah! Tu kitni hurmat wala 
hal, tu. kitni azmat wala hai, tu kitna 
muqaddas hai, Haz. Abdullah ibne Umar 
farmate hai iske baad Nabie karim: ne 
muj se puchha, ye batao kaba se zyada 
taqaddus rakhne wali chiz kya hai? 

Mein ne kaha “Allah aur uske Rasool hi 
behtar jaante hai’, hame nahi maloom. 

Us waqt Aap ne farmaya: ke haa Ek chiz 
aisi hai jiski hurmat Kaba se bhi zyada hai, 
wo hai ek musalman ki jaan, uska maal, 
uski Izzat, Aabroo. 

Yani agar koi shakhs kisi musalman ki 
Jaan par maal par, Izzat, Aabroo, par na- 
haq hamla karta hai, to uska ye amal aisa 
hai jese koi baitullah ko gira de. 

Jis tarah Kaba ko girane wala zalim hai is se 
bada zalim wo shakhs hoga jo kisi insan par 
zulm kare, Nabie karimz#: ne ek musalman ki 
Jaan, maal, Aabroo ki haqiqat bayan farmai. 
(lone Maaja). 

AAJ MUSALMAN KI JAAN MAKKHI, MACHHAR SE 
ZYADA BE-HAQIQAT 

Lekin aaj ke daur mein musalman ki Jaan Itni 
hi be-haqiqat hai, balke makkhi, machhar se bhi 
zyada be-haqiqat. 

Aaj na jaan ki koi qimat hal, na maal, aur 
aabroo ki koi qimat, doosre ka maal khagae to 
kha gae, doosre musalman ki aabroo par 
hamla karte huve uski geebat kardi to kardi, 
kisi musalman ki Jaan lent hai to leli, koi parvah 
hi nahi. 

Ek martaba ek ‘koofi’ shakhs ne Hazrat 
Abdullah iobne Umar#z se masala puchha, ke 
halate ehram me mujse machhar mar gaya, 
to iska fidya aur kaffara kya ada karu? 

Jawab mein unhone ne farmaya: khuda ke 

bande! Tujhe machhar ke marne ki to Itni 
fikar ho rahi hai, aur tumhari qaum ne Nabie 
karims#x Ke nawase ko shaheed kar diya, us 
waqt kaffare ka khyal nahi aaya, kya kaffara 
ada karu? 

Aaj yehi soorat hai ke aaj musalman ko 

machhar aur makkhi se zyada be- neem 


Samaj rahe hai, aur maal aur aabroo ke 
baare mein khuli chhoot samaj rahe hai ke 
Jo Ji mein aaya kar liya Iski koi fikar nahi ke 
mere paas doosre maal aaya hai (Bukhari). 


AE ALLAH! AAP GAWAH RAHYEGA 

Iske baad Aaps# ne Aasman ki taraf sar utha 
kar farmaya: kya mein ne tableeg ka haq ada 
Kar diya ya nahi? 

Mein ne in sab ko bata diya aur tableeg ka 
haq ada kar diya. 

Ae Allah! Aap gawah rahyega, aaj ke din 
mein ne in ke samne apni tableeg ka haq ada 
Kar diya. 

Iske baad aap ne farmaya: mere Jane ke 

baad aisa na ho ke tum phir kufr ki taraf laut 

jaao, aur ek doosre ki gardane maarne lago. 


DOOSRE KI EK BAALISHT ZAMIN PAR QABZA KARNE 
KA AZAB 
Hazrat Aaysha# farmati hai ke, 


Nabie karims##s ne irshad farmaya: jo shakhs 

kisi Gdoosre ki zamin balisht barabar bhi 


zulman qabza karle to qhyamat ke din 7 
zamino ka tauq (haar) uske gale mein daala 
jJaaega. 

Ab sawal ye hai ke aadmi ka gala to chhota 
hota hai, 7 Zamino ka “tauq" uske gale mein 
kese daala Jaaega? 

Muhaddisin ne iska ye mane bayan kiye hal 
ke is shakhs ko zamin ke andar dhasaya jaaega, 
Zamin ke jo 7 tabqat hal unse bhi niche tak usko 
dhasaya Jaaega. 

Ye 7 zamino ka tauq banane ki aur zamin 
mein dhasane kya shakal hogi? Ham aur aap 
isko yaha nahi samaj sakte is liye ke ham 
apne mahol aur apne aas pados ki had tak hi 
Jante hai, aur is se zyada ham kuch nahi 
jJaante, aur aakhirat ke halat hamari sooch se 
bahar hai. 

Bahar haal Nabie karim ne ye khabar hame 

di hai, jiski sacchai mein koi “shuba" nahi hai, 

Ab hadees ke alfaz mein gaur kare ke 
“‘baalisht’ ka lafz laae, is se iski taraf ishara hal 

ke ye zaroori nahi ke aadmi usi waqt gaasib 


(na-haq qabza karne wala) samja jaaega, jab 
wo lamba chod plot qabza karle, balke choti 
si Zameen bhi na-haq cheen le, aur qabza 
karle, to wo bhi is azab mein dakhil hoga, aur 
Ulama e kiram ne farmaya ke kisi bhi tariqe 
se kisi doosre ki zamin ka Istemal uski ijazat 
va marzi aur khushi ke khilaf kiya jae, wo isme 
dakhil hai. 


KIRAYA DARI KA MUAHADA 

Aaj kal ek waba (bimari) bahut aam ho gal 
hai wo ye ke makan ka malik koi aur hai, aur 
doosra aadmi usme kiraye se rehta hai, to 
Shariat ka hukam ye hai ke Jis waqt kiraya-daar 
is makan ko kiraya par le raha tha, us waat kitn! 
muddat ka muahada (agreement) huva tha? 

Ab wo jitni bhi muddat ka huva tha, 3 saal, 5 
Saal, jab Wo muddat guzar jaae, to iske baad ek 
din bhi malik ki marzi ke bager is makan mein 
rehna Jayaz nahi, aur agar koi muddat muaarrar 
nahi ki thi, to fuqaha e kiram kehte hai, sirf ek 
mahine ki kiraya-daari motabar hog, Is surat har 

mahine kiraya-daari ki tajdeed (renewal) karna 


hogi. 

Bahar haal! Jab muddat poori ho jaae, to 
maalike makan ko ye haq hasil hai ke wo kiraye- 
daar se makan khali karale. 

Lekin aaj kal Ke qanoon mein kiraya-daar ko 
ye tahaffuz diya gaya hai ke baaz halat mein 
malik, makan khali nahi kara sakta hai, baaz log 
is qanoon ka faaida utha kar makan khali karne 
se inkaar kar dete hai, aur kehte hai ke ham to 
kiraya ada kar rahe hai. 

Are bhai! Ye qanoon dunya ki had tak hi hai, 
Jab aakhirat mein Allah Taala ke samne pesh 
honge to waha qanoon ka ye uzar qabul nahi 
hoga. 

Is liye ke shariyatan wo qanoon aap ko 
makan par qabza baqi raakhne par majboor 
nahi kar sakta, agar malik makan chahe to khali 
kara sakta hal, chuke malike makan ki marzi ke 
bager us ghar mein reh rahe ho Is liye wo kiraya 
dena bhi motabar nahi. 

KHUSH DILI KE BAGER DOOSRE KA MAAL HALAAN 
NAHI 
Ek aur hadees mein Nabie karims ne 
irshad farmaya: 
kisi bhi musalman ka maal uski khush-dili 
ke bager tumhare liye halal nahi, agar 
Sharma sharmi mein diya wo bhi tumhare 
liye halal nahi. 
Haa! Jaha ye maloom ho jaae, ke ye shakhs 
sooch samaj kar khush dili se apne ikhtiyar se 
de raha hai, phir wo maal halal hai. 
linaza Wo kiraya daari jo zabar-dasti qanoon 
zor par karai jaati hail, wo kiraya-daari haaram 
ho jaati hai. 
Aur kisi doosre ki zamin par Is tarah qabza 
Kar lena durust nahi, Allah Taala apni rahmat 
se ham sab ko Is se bachne ki taufiq ata 
farmae. Aameen. 


DOOSRE KI DIWAR KA ISTEMAL GASAB HAI (ZABAR- 
DASTI QABZA) 

Aaj Kal iska bhi riwaaj aam ho chuka hal aur 
koi shakhs Iisko bura bhi nahi samajta hail ke kisi 

doosre ki deewar par “ishtihaar’ (poster) laga 


diya, ya naare likh diye, (slogan) aur uske natije 
Saari deewar kaali ho rahi hai. 

Ab zahir hai kisi doosre shakhs ki deewar 
ka istemal uski marzi va ijazat ke khilaf ye bhi 
gasab ke andar dakhil hal, lekin poori qaum Is 
kaam par lagi huvi hal, badi badi islahi tahrike, 
anjumane (organisation) badi jamate, is mein 
mubtala hai, logo ke makanat aur deewaro ko 
Kaali kar rahe hai, agar koi inko roke to rokne 
wala zulm kanishana bana diya Jaata hal. 


ISLAM KE DAWE-DAAR AUR GALAT KAAM 
Lekin baaz martaba Islami nizam ke dawe- 
daar, isLami inquilab ke dawe-daar, wo khud ye 
kaam kar rahe hote hal, ab zehen mein kaise 
aae, ke ye gunah ka kaam ho raha hai? Is liye ke 
ham khud hi islam ke “alam-bardaar” Ghanda 
‘flag’ uthane wale) hai, to phir ye kaam na-jayaz 

aur haram kese huva? 

Lekin khub sama lijyve! Agar koi shakhs ye 
samje ke mein Allah Taala ki na-farmani kar 
ke, logo ke haq zaaye kar ke, islam _ nafiz 

Karunga, to yaad rakhyel! Is tarah isLami nizam 


kabhi nahi aasakta. 


PEHLE IS 6 FEET PAR ISLAM NAFIZ KARLO 
Allah Taala ne ne hame jis tarah islam ke 


nafiz karne ka hukam diya, Isi tarah islam ke 
nafiz karne ka tariqa bhi batla diya, aur hamare 
zimme kuch faraiz, va huqoog aaid kar diye, jab 
tak unki pabandi nahi karenge, us waqt tak 
istam nafiz nahi ho sakta, aur poore mulk par 
isLam nafiz karna to bahut bada kaam hai, kisi ek 
aadmi ka kaam nahi ke poore mulk mein islam 
nafiz karde, lekin ek saltanat aur mulk alsa hai jo 
Allah Taala ne har insan ko de rakha hai. 

Wo hai ‘sar’ se lekar “pav" tak ki hukumat, ye 
5/6 feet ka “Jism is par har insan ki hukumat 
hai, aur har insan ko Is par poora tkhtiyaar hai, 
koi doosra shakhs isme dakhal dene wala nahi 
hal, bhai! Pehle is 5, 6, ki hukumat par to islam 
nafiz (qaaim) karlo, is Jism ko to Allah Taala aur 
Rasool# ke hukam ke taabe karlo, agar koi is 
Jism par islam nafiz nahi kar sakta, wo kaise 
poore mulk par islam nafiz karega. 


Composed & Published by: Maktaba Ashraf, Surat. 


Zulm Ki Mukhtalif Soorte 15 
SIYAH-KAARI POOR] QAUM KA MUQADDAR BAN 
CHUKI HAI 
Bahar haal! Aaj kisi mohalle mein nikal jaao, to 
koi deewar aisi nahi milegi, jis par naare na likhe 
huve ho, saari deeware kaali hal, saara sahar 
siyah ho raha hai, aur dar-haqiqat ye siyah-kaar1 
purl qaum ka muqaddar ban chuki hai, koi tokne 
wala nahi, koi isko gunah bhi nahi samajta, 
Nabie karims#: farma rahe hat: agar kisi 
shakhs ne ek balisht bhar zamin doosre ki na- 
Jayaz tariqe par istemal ki to qiyamat ke din 
uske gale mein 7 zamino ka tauq daala Jaaega. 
(Bukhari). 


YE SAB BAATE DEEN KA HISSA HAI 
Khub sama lye! Ye sab baate deen ka hissa 
hai, agar kisi ke zehen mein ye hai ke deen sirf 
masjid mein musalla, aur jaae namaz par huva 
karta hal, to wo shakhs apne zehen se ye baat 

nikal de, 

Allah Taala ne hame har jaga musalman 
banaya hai, hamara har qol, fel, hamari naqlo 
harkat, Allah aur Rasool ke hukam ke taabe 

honi chahye, chuke is kaam ke gunah hone ka 


ahsas nahi, Is liye Is par sharmindagi bhi nahi 
hoti, aur is liye is par koi doosra shakhs tokta 
bhi nahi, ke tum ye jo kaam kar rahe ho ye 
gunah hai, is liye har ek ye samajta hal ye jayaz 
hai, halaa ke ye kaam na-jayaz aur haram hai. 


MASJIDO KI DEEWARE BHI MAHFOOZ NAHI 

Aur to aur ab to masjido ki deeware bhi is se 
nahi bach saki hal, ab ye masjid, jo Allah ka ghar 
hai, to isko is kaam ke liye istemal karna, aur bhi 
bura kaam hai, haa! Koi jaga aisi hai, ke jis ke 
baare mein maloom ho ke is par ishtihar lagane 
se kisi ko alteraz nahi hoga, to aisi Jaga ishtihar 
lagane mein koi haraj nahi. 

lekin is tarah bager faraq ke doosro ki 
deeware istemal Karna haram aur na-jayaz hal, 
aur zulm aur gasab sirf ye nahi ke kisi ki zamin 
cheen lena, balke har wo chiz jo bager malik ki 
razamandi aur khushi ke istemal kare, wo sab 
iske andar dakhil hai, 

Ab fugaha ne likha hai: ke ghar ki chhat par 
“parnaala’ jo nikalte hai. Wo kitna lamba nikal 

sakte hai, Is liye ke iski milkiyat to Itni hi hai, Pha 
uska ghar hai, aur Jo fiza (open space) ka Jo hissa 
apne parnale ke liye istemal mein laaega, to wo 
kitana istemal kar sakte hai, agar us se zyada 
fiza mein nikale to wo na-jayaz hal, fuqaha ne 
yaha tak bahas ki hai. 


Khali jaga par qabza karna haram hai 

Ab to hamara ye haal ho gaya hai ke jab 
dekha ke khali Jaga padi hal, chalo qabza karlo, 
aur kisi ek ki maaliki ki chiz par qabza karlena to 
bura he hi; lekin agar kisi mushtarak (Giske bahut 
se maalik ho) chiz par qabza kar liya to ye us se 
zyada bura hai, Is liye ke kisi ek ki chiz par qabza 
Karliya to Jab kabhi taubah ki taufiq hogi to us 
shakhs se maafi maangli to maaf ho jJaaega, 
lekin agar poori qaum ki mushtarak chiz par 
qabza karliya, ab kis kis se maafi maangta 
phirega, aur kis kis se apna haq maaf karata 
phirega, is lye ye mamla bada sangin hal. 

Nabie karim##s ne Jo talim di hai us me ye 
sab baate dakhil aur shamil hai, Allah Taala 
hame in baato ko samjane aur in par amal karne 
ki taufiq ata farmae. Aameen. 

AHTEJAJ (PROTEST) KE NAAM PAR DOOSRO KA 


NUQSAN 

Aajkal muashare mein ajeeb rivaj chal 
pada hai, in chizo ki taraf kisi ka dhyan hi nahi 
Jaata, masalan kisi chiz par ahtejaj ke liye 
tehrik chal rahi hal, aur hadtal ho gai, juloos 
nikal aaya, aur ab juloos ke samne Jo aaya, 
uske upar patthar maara ja raha hai, car, bus, 
JO guzra us par patthar maar rahe hai, ab koi 
jiye ya mare, kisi ki jaan jaae, ya maal tabah ho, 
inko iski koi parvah nahi, aur iske zarie apne 
Jazbaat ka izhar ho raha hai, aur jamhuriyat 
(democracy) ke naam par hamari qaum ne ye 
kaam sikha hal. 


DOOSRE KA MAAL KHUSH-DILI KE BAGER HALAL 
NAHI 
Nabie karimzs ne hame ye baat sikhai ke 
khush-dili ke bager doosre ka maal halal nahi, 
fuqaha ne Is hadees ki tashreeh mein yaha tak 
likha hal ke agar kisi shakhs ne apni koi chiz 
doosre ko de di, to wo ijazat bhi motabar nahi, 
is liye ke dekhna hoga ki ye khush-dili se ljazat 
di hai ya nahi? 

AISA CHANDA HALAL NAHI 

Masalan majmae aam mein kisi maqsad ke 
live chanda ho raha hai aur targib di jaa rahi hal 
ke har aadmi isme chanda de, aur isme har 
aadmi ka naam lekar chanda maanga jaata hal 
ke aap bhi chanda de dijye, ab is majma mein 
sharmindagi ki waja se aadmi ye nahi keh sakta 
ke mein chanda nahi de sakta, wo ye sochta hal 
ke agar mein ne chanda nahi diya to meri naak 
kat Jaaegi, aur majma mein meri bad-naami 
hogi, chunanche bad-naami se bachne ke liye 
Chanda de diya. 

Hazrat Thanvizz farmate hal is tarah Jo 
Chanda wasool kiya gaya, wo chanda halal 
nahi haram hai, is live ke wo chanda khush dill 
se nahi diya gaya, balke zabar-dasti liya gaya. 


BAA-ASAR SHAKHSIYAT KA CHANDA KARNA 
DURUST NAHI 

Is liye Hazrat Thanvizx farmate hat: ke jo log 
kisi kaam ke liye chanda karne jaate hai to 
chanda ke liye kisi aise baa-asar aadmi ko saath 
lejaana ke jiski baat ko rad na kar sake, ye dar- 

haqiqat chand nahi balke shaksiyat ka ER 


daalna hai, Is liye ke Jab samne wala dekhega, 
ke itna bada aadmi mer yaha chal kar aaya hai, 
to iski majal nahi ke inkaar kare, lihaza ye 
chanda khush-dili se nahi huva is liye ye chanda 
nahi balke gasab hogaya. 
Is lye Hazrat Thanvisx farmate hai: 
musalman banna, aur aalim banna to baad ki 
baat hai, sab se pehla kaam ye hal ke pehle 
aadmi bano, insan bano, farmaya karte the, 
agar tumhe sufi aur buzurg banna hai to is ke 
live bahut si khangahe khuli huvi hai, waha 
chale jaao, 
Haa! Aadmi banna hai to yaha_ thanvi 
bhawan aajao, Is live ke yaha aadmi banae 
Jaate hai, akhlaq aur aadab ke zarie. 


ZAALIM KO DHEEL DI JAATI HAI 
Hazrat Abu Moosa Ashari#2 rivayat karte hai ke 
Nabie karim#“s ne Irshad farmaya: Allah Taala 
baaz awaqat zaalim ko dheel dete hai nahi, 
masalan ek shakhs zulm kar raha hai to isko 
zulm karne ka moka diya jaata hai, bahut si 

martaba isko fauran nahi pakadte, Pic 


dheel dete hai Allah Taala bachae aamin. 

Ye dheel khud azab ki ek shakal hai, bahut 
khusnasio hai wo shakhs jis se kol kaam 
nahaq huva, aur Allah Taala ne foran us amal 
ka badla dekar nimta diya, lekin Jis shakhs ko 
zulm karne ki dheel dedi ke gunah karte 
raho, jiska matlab ye hai ke uske naamae 
amal mein zulm aur gunaho ka izafa ho raha 
hai aur is dheel ka anjaam ye hota hai ke phir 
achanak Allah Taala isko pakadte hai to ab 
wo bhag nahi sakta. 


Allah Taala ki pakad badi sakht hai 

Is par Quran ki ayat Surah Hood/103 tilawat 
farmail tarjama: jo bastiya zulm ka irtikab kar rahi 
hoti hai, un par Allah Taala ki pakad is tarah aati 
hai ke shuru mein inko dheel di jaati hal inko 
doosro par Zzulm karne ka khub moka diya jata 
hal lekin baad mein achanak Allah Taala ki taraf 
se pakad aati hal, aur Allah Taala ki pakad badi 
sakht hai. 

Ek aur jaga Quran ne farmaya: Allah Taala ne 

farmaya inko dheel deta hu, aur meri tadbeer 


bhi badi mazboot tadbeer hoti hai. 

Shuru mein Allah Taala “bardasht" (hilm) ka 
muzhara farmate hai, lekin jal Allah Taala ki 
taraf se pakad hoti hai, to ek dam se hoti hal 
ke phir aadmi chhot nahi sakta. 


AAJ DUNYA MEIN MAAFI TALAFI KARLO 

Hazrat Abu Huraira“ rivayat karte hai Nabie 
karimss ne irshad farmaya: jis shakhs par kis! 
insaan ka haq wajib ho, aur usne doosre par 
zulm kiya ho, chahe wo zulm uski jaan par kiya 
ho ya aabroo par kiya ho, isko chahye ke aq 
maafi maang kar isko apne liye halal kar le, us 
din se pehle jis din na to dinar hoga na dirham, 
aaj to kisi ko paisa dekar iske haq ki talafi ho 
sakti hal. 

Ek waqt aisa aane wala hai Jab na ye paisa 
hoga na dirham o dinar hoge na sona chandi, 
phir kya hoha? 

Farmaya: agar iske namae amal mein nekiya 
hong! to is mazloom ko de di jaengi, aur agar 
nekiya na hogi, to is mazloom ke gunah uske 

namae amal me dal diye jaenge, linaza us din 


se pehle logo se maafi maanglo, aur unke 
huqoogq ada larlo. 


NABIE KARIM“# KA MAJMAE AAM MEIN ELAAN 
Bataiye Nabie karim##: se zyada haq ada 
karne wala kon ho sakta hal? Lekin ek martaba 
khud Nabie karimz2: ne majme mein elaan 
farmaya 
Agar mein ne kisi ka haq zaye kiya ho ya 
kisi Ka maal llya ho ya kisi ki jaan ki haq talfi ki 
ho, Wo aaj muj se badla lele, agar kisi ko na- 
haq Jani nuqsan pohchaya ho to apna jism 
pesh karta hu, wo aakar muj se badla lele, 
agar kisi ka ruplya paisa ho to wo aaj muj se 
aakar lele, mein ada karne ko tayyar hu. 
(Tabrani Awsat/2629). 


EK SAHABI KA BADLA LENE KA IRADA KARNA 
Ek sahabi khade huve aur arz kiya ya 
Rasoolallah! Aap ne muje mara tha, 
Aap#s ne farmaya: muje yaad nahi, mene 
kabhi tumhe mara ho, lekin agar tumhe yaad 


Composed & Published by: Maktaba Ashraf, Surat. 


Zulm Ki Mukhtalif Soorte 24 
hai to tum badla lelo, meri pith hazir hai, 


Un sahabi ne arz kiya ya Rasoolallah! Jis 
waqt aap ne mara tha us waqt mer badan 
par kapda nahi tha, aur barabari us waqt 
hogi jab aap ke badan par bhi kapda nahi ho. 

Nabie karim## ne farmaya: achha! Mein 

bhi apni pith se kapda hata deta hu, 
chunanche Aap“ ne kapda hata diya: 

wo sahabi ghoom kar gae, aur jaa kar 
Aap#s ki pith par jo muhre nabuwwat thi 
usko bosa diya aur arz kiya ya Rasoolallah! 
Mera maqsad to yehi tha badla lena nahi 
tha. (Abu Dawood/5224), 


MARNE SE PEHLE MAAFI MAANG LO 

Bahar haal! Un sahabi ka maqsad jo bhi ho, 
lekin Nabie karimz#: ka maqsad apni ummat 
Ko talim dena tha ke jab wo zaat har galati se 
paak hai aur har gunah se masoom hai, aur 
jiske baare me ye khyal bhi nahi kya ja sakta 
ke aap ne kisi ka haq zaye kiya ho, jab wo 
majme mein elaan kar rahe hai, to ham aur 


aap kis ginti mein hai, linaza har musalman ko 

chahye ke wo marne se pehle logo se maafi 


maangne ka ahtemam karle. 


WARNA YAHA AANE AUR WAAZ SUNNE KA KOI 
FAAIDA NAHI 
Ye Jo baate zikar ki inka maqsad sirf waaz 
aur taqreer sunna sunana nahi, balke in bato 
sunkar amal ka jazba peda ho, ab ham me se 
har shakhs subah se sham tak ki guzri huvi 
Zindagi ka jayeza le ke mere kin logo se 
tallugqat hai, aur mein ne kin logo ki haq talfi ki 
hai, aur kin logo ke haq zaye kiye hal, aur aaj 
is haq koo maaf kara ne ki fikar kare, agar ham 
aisa nahi karte to hamare yaha bethne aur 
sunne ka koi faaida nahi. 


MEIN ALLAH TAALA SE IS HAAL MEIN ME MULAQAT 
KARNA CHAHTA HU 
Ek hadees me hai Hazrat Anas# farmate hal 
hai, ke ek martaba madina me mehengai ho gai, 
aur chizo ke bhao chadh gae, 
to baaz sahabah ne Aap#*s se arz kiya ya 
Rasoolallah! mehengai bahut zyada ho gai log 

pareshan hai, Aaps#. tamam chizo ke bhao 


muqarrar kar de, ke log Is se zyada qimat par 
farokht na kare, is moke par Nabie karim# ne 
do jumle irshad farmaya: 
Allah Taala hi hai jo tangi Karta hal aur 
kushadgi karta hai, aur Allah Taala hi hai jo 
rizq deta hai aur jo bazar mein qimat 
muqaarrar karta hai, 
aur doosra jumla Irshad farmaya: mein chata 
hu ke Allah Taala ke samne is haal mein 
hazir hu, ke Allah ke kisi bande ka koi haq 
mere zimme na ho. 

Matlab ye ke agar mein ne apni taraf se koi 
qimat muqarrar kar di, aur ho sakta hai Is 
qimat mugarrar karne mein muj se kuch kami 
zyadti ho jaae, aur jo chiz jis ki hal isko aslan 
ye haq hai ke wo isko jis qimat par chahe, 
farokht kare, ab agar kisi chiz ki mein qimat 
muqarrar Karu, Jo uske halat ke munasib na 
ho, aur uske natije mein jitna nafa usko milna 
chahye wo nafa usko na milega to uska haq 
mere zimme aagaya, aur mein ye chahta hu, 

Jab mein Allah Taala ke samne pesh hu, to Nis 


ka koi haq mere zime na rahe. 


CHIZO KI QIMAT MUQARRAR KARNE KA HUKAM 

Fuqaha ne Is hadees ki sharah me likha hal 
Ke jab tajir bahut zyada chizo ki qimate badha 
de, ke Jiski waja se aam logo ko pareshni aur 
tangi pesh aane lage, to is surat mein 
hukumat ko sharan chizo ka bhao mugqarrar 
karne ka haq hasil hai, lekin Nabie karim“ ne 
bhao Is live muqarrar nahi kiya, ke kahi aisa na 
ho ke me koi bhao mugqarrar kar du, aur wo 
muqarrar kiya huva bhao tajir ki laagat mein 
na aata ho, to uske natj€ me meri taraf se 
zyadti ho jaegi. 


MAAFI TALAFI KI FIKAR KARO 
Jab Nabie karims#: ko Itni fikar hal jinke 
baare mein elaan ho chuka hai, awwal to un 
par koi gunah hi nahi hai, aur agar chhoti moti 
chook bhi ho gai ho to Allah Taala ki taraf se 
elan farmadiya gaya hai, ke aap ki agli pichhli 
sab bhul chuk maaf, Jab aap ko ye fikar hai, to 


Composed & Published by: Maktaba Ashraf, Surat. 


Zulm Ki Mukhtalif Soorte 28 
ham kis ginti mein hai, is liye aaj hi se ham ko 


ye fikar karni hal apne tamam talluq walo se 
Jo haq talfiya huvi hai, unko maaf karane ki 
fikar karni hai, Allah Taala ham sab ko iski 
taufiq ata farmae aameen. 


EK ABA KIWAJA SE JAHANNAM KA MUSTAHIQ 

Hazrat abdulallah bin Amr#2 farmate hai ke 
Nabie karim ne apne saman aur godown par 
nigrani ke liye ek shakhs ko mugarrar farmaya 
tha, Jaise aajkal store hota hal, is tariqe ba-tor 
storekeeper inko saman ki hifazat ke liye 
muqarrar kiya tha, inka naam tha “kirkirah” unka 
intiqal ho gaya, kisi ne ja kar Nabie karimz#: ko 
ittila di, 

Aap. ne farmaya: wo Jahannam mein hai. 
Chunanche sahabah badi fikar huvi ke aisi kya 
baat huvi, tahqiq karne par pata chala ke Jis 
saman ki nigrani unke zimme thi usme se ek 
aba ki gad bad ho gai thi iske natije mein 
Nabie karim#s ne farmaya: wo jahannami hal. 

EK CHADAR KI WAJA SE MEIN NE USKO JAHANNAM 
MEIN DEKHA HAI 

Ek aur waqia gazwae khaibar ke moke par 
pesh aaya ek sahaba Nabie karims ke saath 
the, jo kuffar ke saath badi bahaduri se lad rahe 
the, aur ladte ladte shaheed huve, 

jab sahabah2z ne shaheed hone walo ka 
zikar kiya ke fala fala shaheed ho gae, un 
sahab ka bhi naam liya, ke wo bhi shaheed ho 
gaya, ab zahir hai jo shakhs Allah Taala ke 
raste mein jihad karte huve shaheed huva ho, 
uske baare mein yahi guman hoga ke wo 

jannati hai, 

Nabie karim##s. ne farmaya: hargiz nahi 
kyu ke mein ne usko ek chadar ki waja se 
Jahannam mein dekha hai, jo isne maale 
ganeemat mein se khiyanat kar li thi, ye wo 
shakhs tha jisne Nabie karimss ki ziyarat ki, 
aur Jo jihad karta raha, aur bahaduri se ladta 
raha, lekin chuke musalmano ke maal mein 
se na-haq ek chadar le Li thi, is ki waja se uske 
saath ye mamla huva. 

YE KHIYANAT AUR ZULM HAI 
Is se ishara hai Is taraf ki ye mat samjo ke 
ye chiz chhoti si to hal, agar le liye to kya huva, 
nahi ye khiyanat aur zulm hai, ab ye baat 
samjne ki hal ke hadees mein aata hal ke vuzu 
aur namaz se bahut se gunah maaf hote hai, 
aur jisne haj kar liya to wo aisa hai Jese ke aaj 
maa ke pet se peda huva, yani gunaho se 
bilkul paak va saaf ho jaaega. 


HUQO0Q-UL IBAD TAUBA SE MAAF NAHI HOTE 
Khub samaj le!! Tamam amal se jo gunaho 
ki maafi hal wo huqooq-ul ibad se mutalliq 
nahi hai, unse jo gunah maaf hote wo chote 
gunah hai, aur bade gunah tauba ke bager 
maaf nahi hote, aur tauba se wo bade gunah 
maaf hote hai, jin ka tallug Allah Taala se hota 
hai, aur jo gunah bando ke haq se talluq 
rakhte hal, wo tauba se bhi maaf nahi hote, jab 
tak sahibe hag maaf na kar de. 
KYA MER SAB GUNAH MAAF HO JAAENGE? 
Hazrat Abu Qatada#= farmate hai: ek 
martaba Nabie karim## sahabahzz ke majme 


Composed & Published by: Maktaba Ashraf, Surat. 


Zulm Ki Mukhtalif Soorte 
mein khade huve aur Aap## ne sahabah# _ 


samne khutba diya, is knutbe mein Aap“ ne 
farmaya: 

Allah Taala ke raste mein jihad karna, aur 
imaan lana, ye saare amal me sab se afzal 
hai, ek sahabi khade huve aur arz kya ya 
Rasoolallah! Aap jihad ki fazilat bayan farma 
rahe hai, agar mein Allah Taala ke raste mein 
shaheed ho jaau, to kya mere saare gunah 
maaf ho jaaenge? Shuru mein Aap#s ne 
farmaya haa! Agar tum jihad mein shaheed 
ho gae, aur koi dunyavi maqsad bhi nahi hai, 
to yaqinan saare gunah maaf ho jaaenge. 


BANDE KA HAQ SHAHADAT SE MAAF NAHI HOGA 
Ye sunkar wo sahabi bahut khush huve; 
lekin thodi der guzri thi ke Nabie karim# ne 
in sahabi se farmaya: 
tum ne kya sawal kiya tha, zara dobara 
sawal karna, chunanche un sahabi ne dobara 
sawal dohraya, 
Aap#“s farmaya: haa! Tumhare gunah maaf 


ho jaaenge, ba-sharteke tum be-sabri ka 

muzahara na karo, aur Allah Taala ‘ki 


razamandi maqsood ho, riyakaari na ho, aur 
tum aage badh rahe ho, pichhe na hat rahe 
ho, isi halat mein shaeed ho gae to Allah 
Taala tumhare saare gunah maaf farma 
denge, 

Siwae “qarz’ ke, qarz se murad ye hai ke 
agar kisi bande ka koi haq tum par wajib 
tha, to wo maaf nahi hoga, aur abhi abhi 
Hazrat Jibrail mere paas Allah Taala ki 

taraf se aae the, aur unhone ne farmaya: 
ke tum ye izafa Karke Jawab de do, taake 

log galat fehmi mein na rahe. 
MUJE US SHAKHS SE NAFRAT HO JATI HAI 
Hazrat Thanviz farmaya karte the: jo log 
mere sath islahi talluq qaaim kiye huve hai, 
agar unme se kisi ke baare mein maloom hota 
hai ke usse wazaif aur mamoolat chhoot gae 
hai to mye zyada afsos nahi hota, agar kisi ke 
baare mein ye maloom ho ke isne fala waat ki 
namaz chhod di hai is muje ranj aur sadma 
hota hai, ke isne ek bade gunah ka irtikab kiya 
hai, lekin agar kisi ke baare mein ye mye ye 

maloom hota hai ke isne Allah Taala ke Kisi 


bande ka haq zaye kiya hai to muje us shakhs 
se nafrat ho jaati hai, is liye ke namaz chod di 
hai to iski talafi mumkin hai, wo Is tarah ke Iski 
qaza karle, aur tauba karle, to wo gunah maaf 
ho jaaega, lekin agar kisi bande ka haq zaye 
Kar diya, aur phir usko maaf na kara saka to 
aakhirat mein uski pakad hogi. 
WO AAG KA TAKDA HAI JO MEIN ISKO DE RAHA HU 
Hazrat Umme Salma¢# rivayat karti hai Nabie 
karims2s ne irshad farmaya: jiska khulasa ye hal 
ke tum log mere paas apne jhagdo ke fesle 
karane ke liye aate ho, lihaza mein to 
gavahiyo ki bunyad par fesla karta hu, lekin 
baaz awaqat aisa hota hai ke koi shakhs apni 
taaeed aur dalil mein zyada mazboot ho, aur 
uske natijie mein mein us dalil se mutassir 
hokar fesla kar du, halake wo haqiqt mein 
haq par nahi hoga, wo khud bhi jaanta hai ke 
mein jhoota hu, to wo shakhs khub sama le! 
Mere Is fesle se aakhirat mein isko koi faaida 
nahi hoga, balke jo maal mein isko de raha 
hu, Wo aag ka ek tukda hai, isko chahye ke 


wo ise Istemal na kare. 

NABIE KARIM#= KE FESLE BA-WAJOOD HALAL 
NAHI HOGA 
Aap andaza lagaiye! Nabie karim= kisi ke 
haq mein fesla farma de ke ye haq tera hai, Is 
se zyada mazboot dalil aur kya ho sakti hai: 
lekin Nabie karim farma rahe hai, chuke 
haqiqat mein wo tera nahi hai, is liye tumhara 
usko Istemal karna halal nahi, wo jahannam ka 
angara hai jo tum le rahe ho. 
YE JEET BAHUT BADI HAAR HAI 
Aaj ham log muqaddme karte hai aur jnoote 
gawah lakar galat dalil la kar qazi ko marub kar 
de, aur apne haq mein fesle le le, aur Is par 
khush hai ke ham jeet gae, lekin Nabie karims 
farma rahe hai ke ye jeet bahut badi haar hai, Is 
live ke is Jeet ke zarie tum Jjahannam ke angare 
khareed rahe ho, Allah Taala ham ko min baato 
par amal karne ki taufiq ata farmae, aur doosro 
ke haq ada karne ki taufiq ata farmae. Aameen. 

Reference: Islaahi Kutbat Urdu V23, mein se is Majmoon Ka 
Khulasa Kiya Gaya Hai. 

